भास्कर न्यूज रामगढ़
भास्कर न्यूज रामगढ़
सौदागरमुहल्ला के न्यू कॉलोनी में चोरों ने बंद घर में चोरी की घटना को अंजाम दिया। चोरों ने डेढ़ लाख नकद और जेवरात समेत कुल चार लाख की चोरी कर ली। शिकायत के बाद पुलिस मामले की छानबीन में जुट गई है। जानकारी के अनुसार 28 फरवरी की सुबह नौ बजे न्यू कॉलोनी निवासी संजय कुमार अग्रवाल अपने परिवार के साथ शादी समारोह में शामिल होने के लिए रांची गए थे।
एक मार्च की सुबह करीब 12 बजे परिवार के साथ वापस घर लौटे। यहां,उन्होंने देखा कि घर के गेट का ताला टूटा हुआ है,और कमरों के दरवाजों का भी ताला टूटा है। वहीं,कमरे में सामान बिखरा पड़ा और नकद सहित जेवरात गायब है। उन्होंने,घर से करीब डेढ़ लाख रुपए नकद सहित सोने का हार,कान की बाली,अंगूठी,नथिया,मांग टीका सहित चांदी के जेवरात समेत कुल चार लाख का सामान गायब पाया। पुलिस को चोरी की सूचना दी गई। पुलिस मौके पर पहुंच कर छानबीन कर जानकारी ली। इधर, पुलिस का कहना है कि चोरों को पकड़ने का प्रयास किया जा रहा है।
पानमसाला बेच कर परिवार चलता है संजय
संजयकुमार अग्रवाल मोपेड से पान मसाला बेच कर परिवार का भरण पोषण करता है। उन्होंने बताया कि चोर उसकी जीवन की मेहनत की कमाई ले गए हैं। चोरी की घटना के बाद वह कर्ज में डूब गया है। इस कर्ज से उबरने में काफी समय लगेगा। अब, किसी तरह उधार में सामान लेकर मसाला बेचना शुुरू किया है। बताया कि अगर मालूम होता कि शादी में जाने पर उसके जीवन की कमाई लुट जाएगी,तो वह कभी शादी में नहीं जाता। उसके परिवार वालों का रो-रोकर बुरा हाल है।
mar_Deva mar_Deva hin_Deva hin_Deva awa_Deva hin_Deva